**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2018 M. LAPKRIČIO 29 D. SPRENDIMO nR. t2-250** **„DĖL Materialinės paramos teikimo KOMISIJOS sudarymo ir Materialinės paramos teikimo KOMISIJOS NUOSTATŲ PaTVIRTINIMO“ PAKEITIMO**

1. **Projekto rengimą paskatinusios priežastys.**

Teikiame svarstymui Klaipėdos miesto savivaldybės (toliau-Savivaldybės) tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo“ 1 punkto pakeitimo projektą.

Sprendimo projektas teikiamas atsižvelgiant į Materialinės paramos įstatyme nenumatytais atvejais teikimo tvarkos aprašo (toliau-Tvarkos aprašas), patvirtinto Savivaldybės tarybos 2021 m. lapkričio 25 d. sprendimu Nr. T2‑279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“, 114 ir 116 punktus, kuriais nustatoma 10 narių Materialinės paramos teikimo komisijos (toliau-Komisija) sudėtis: Savivaldybės tarybos Sveikatos ir socialinių reikalų komitetas - 2 nariai, Savivaldybės administracija ir (ar) įstaigos, dirbančios socialinėje, sveikatos apsaugos, teisinės pagalbos (konsultavimo) srityje - 6 nariai, bendruomeninės organizacijos ir (ar) religinės bendruomenės, ir (ar) religinės bendrijos, ir (ar) kitos nevyriausybinės organizacijos, ir (ar) gyvenamosios vietovės bendruomenės nariai, ir (ar) seniūnaičiai, ir (ar) kiti suinteresuoti asmenys (toliau-bendruomenės atstovas) - 2 nariai.

Šiuo metu Savivaldybės tarybos patvirtintoje Komisijos sudėtyje yra 5 Savivaldybės administracijos atstovai, ir 1 bendruomenės atstovas.

Teikiamu sprendimo projektu siūloma pakeisti Komisijos sudėtį ir vietoje Valstybės vaiko teisių apsaugos ir įvaikinimo tarnybos prie socialinės apsaugos ir darbo ministerijos Klaipėdos apskrities vaiko teisių apsaugos skyriaus (toliau-VTAT) atstovo įtraukti Savivaldybės administracijos Socialinio būsto skyriaus vedėją Lina Murauskienę (VTAT pateikė motyvuotą raštą atsisakant dalyvavimo Komisijoje; būsto skyriaus kompetencijų sritis aktuali svarstant pareiškėjų prašymus dėl buities sąlygų pagerinimo, būsto įsiskolinimų mažinimo).

Taip pat siūloma, vadovaujantis 2022 m. vasario 21 d. įvykusios deleguotų bendruomenės atstovų atrankos į Komisijos sudėtį protokolu Nr.TAR1-34, į Komisijos sudėtį įtraukti religinės bendruomenės „Išganymo armija Lietuvoje“ socialinę pedagogę Solveigą Jusytę.

1. **Parengto projekto tikslai ir uždaviniai.**

Projekto tikslas – patvirtinti Komisijos sudėtį, atitinkančią šiuo metu galiojantį teisinį reguliavimą.

Uždavinys – pakeisti Savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo“ 1 punktą.

**3. Kaip šiuo metu yra teisiškai reglamentuojami projekte aptarti klausimai.**

Savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo“ 1 punktu patvirtinta Materialinės paramos teikimo komisijos sudėtis iš 9 narių.

Tvarkos aprašo 114 ir 116 punktuose numatyta, kad Komisiją sudaro 10 narių: Savivaldybės tarybos Sveikatos ir socialinių reikalų komitetas - 2 nariai, Savivaldybės administracija ir (ar) įstaigos 6 - nariai, bendruomenės atstovai - 2 nariai.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Savivaldybės tarybai priėmus šį sprendimą, naujos sudėties Komisija atitiks šiuo metu galiojantį teisinį reguliavimą.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Sprendimo projekto įgyvendinimui Savivaldybės biudžeto lėšų neprireiks.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Nereikia.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Savivaldybės administracijos Socialinės paramos skyrius. Sprendimo projektą parengė Socialinių išmokų poskyrio vyr. specialistė Regina Procykienė.

**10. Kiti reikalingi pagrindimai ir paaiškinimai.**

Nėra.

**PRIDEDAMA:**

1. Lietuvos Respublikos vietos savivaldos įstatymo išrašas, 1 lapas;

2. Materialinės paramos įstatyme nenumatytais atvejais teikimo tvarkos aprašo, patvirtinto Savivaldybės tarybos 2021 m. lapkričio 25 d. sprendimu Nr. T2‑279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“ išrašas, 1 lapas;

3. Atrankos į Materialinės paramos teikimo komisijos sudėtį protokolas Nr. TAR1-34, 1 lapas;

4. Valstybės vaiko teisių apsaugos ir įvaikinimo tarnybos prie socialinės apsaugos ir darbo ministerijos Klaipėdos apskrities vaiko teisių apsaugos skyriaus 2020 m. liepos 22 d. rašto Nr. 5SD-3716 „Dėl atstovo delegavimo į komisijas“, 1 lapas;

5. Sprendimo projekto lyginamasis variantas, 2 lapai.

|  |  |
| --- | --- |
| Socialinės paramos skyriaus Socialinių išmokų poskyrio vedėja, atliekanti skyriaus vedėjo funkcijas  |  Gina Vilimaitienė |
|  |  |

**Išrašas**

***Suvestinė redakcija nuo 2021-11-01 iki 2022-12-31***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.*[*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=)***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

**<...>.**

\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Išrašas**PATVIRTINTA |
| Klaipėdos miesto savivaldybės |
| tarybos 2021 m. lapkričio 25 d.  |
| sprendimu Nr. T2-279 |

**MATERIALINĖS PARAMOS ĮSTATYME NENUMATYTAIS ATVEJAIS TEIKIMO TVARKOS APRAŠAS**

**XIX SKYRIUS**

**KOMISIJOS SUDARYMO TVARKA PASITELKIANT BENDRUOMENINES ORGANIZACIJAS, BENDRUOMENES IR KITUS SUINTERESUOTUS ASMENIS DALYVAUTI SVARSTANT KLAUSIMUS DĖL MATERIALINĖS PARAMOS SKYRIMO**

 114. Komisijos sudėtį iš 10 narių tvirtina Savivaldybės administracijos direktorius. Komisijos nariais gali būti Klaipėdos miesto savivaldybės tarybos (toliau – Savivaldybės taryba) Sveikatos ir socialinių reikalų komiteto nariai, Savivaldybės administracijos ir (ar) įstaigų, bendruomeninių organizacijų ir (ar) religinių bendruomenių, ir (ar) religinių bendrijų, ir (ar) kitų nevyriausybinių organizacijų atstovai, dirbantys socialinėje, vaiko teisių, sveikatos apsaugos, užimtumo rėmimo, teisinės pagalbos (konsultavimo) srityje, ir (ar) gyvenamosios vietovės bendruomenės nariai, ir (ar) seniūnaičiai, ir (ar) kiti suinteresuoti asmenys.

<...>

116. Komisijos narių atranka organizuojama tokia tvarka:

116.1. Savivaldybės tarybos Sveikatos ir socialinių reikalų komitetas deleguoja 2 atstovus;

116.2. Savivaldybės administracijos direktorius deleguoja 6 atstovus, kurių veiklos sričiai priskirti socialiniai, sveikatos apsaugos ir teisinės pagalbos (konsultavimo) klausimai;

116.3. bendruomeninės organizacijos ir (ar) religinės bendruomenės, ir (ar) religinės bendrijos, ir (ar) kitos nevyriausybinės organizacijos, ir (ar) gyvenamosios vietovės bendruomenės nariai, ir (ar) seniūnaičiai, ir (ar) kiti suinteresuoti asmenys deleguoja 2 atstovus:

116.3.1. Savivaldybės administracijos direktoriui organizacija savo atstovą siūlo raštu (nurodomas siūlomo asmens vardas ir pavardė, kontaktai, pareigos organizacijoje (bendruomenėje, bendrijoje), organizacijos (bendruomenės, bendrijos) veiklos sritis, organizacijos (bendruomenės, bendrijos) nuostatų (įstatų) kopija). Raštą pasirašo organizacijos vadovas, bendruomenės, bendrijos pirmininkas;

116.3.2. esant daugiau siūlomų asmenų, nei yra kvotų, deleguoti asmenys susirinkimo metu paprasta balsų dauguma išrenka du atstovus. Atrankai organizuoti, iš anksto suderinus, Savivaldybės administracija suteikia patalpas;

116.3.3. atrankos vykdytojai apie deleguojamus asmenis, neviršydami nustatytų kvotų, raštu informuoja Savivaldybės administracijos direktorių.

<...>

 \_\_\_\_\_\_\_\_\_\_\_\_\_\_\_\_\_\_\_\_\_

**KLAIPĖDOS MIESTO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

**ATRANKOS Į MATERIALINĖS PARAMOS TEIKIMO KOMISIJOS SUDĖTĮ PROTOKOLAS**

2022 m. vasario 22 d. Nr. TAR1-34

Klaipėda

Atranka įvyko: 2022-02-21 nuo 15:00 iki 15:20 val., nuotoliniu būdu, naudojant „Microsoft Teams“ programą, atliekant įrašymą.

Dalyvavo atrankos vykdytojai:

1. Klaipėdos miesto savivaldybės administracijos Socialinės paramos skyriaus Socialinių išmokų poskyrio vedėja Gina Vilimaitienė;

2. Klaipėdos miesto savivaldybės administracijos Socialinės paramos skyriaus Socialinių išmokų poskyrio vyriausioji specialistė Regina Procykienė.

Dalyvavo bendruomeninių organizacijų deleguoti atstovai:

1. Klaipėdos krašto socialinių darbuotojų asociacijos pirmininkas Saulius Liekis;

2. Religinės bendruomenės „Išganymo armija Lietuvoje“ socialinė pedagogė Solveiga Jusytė;

3. Klaipėdos miesto bendruomenių asociacijos valdybos narys Ruslan Schneiderat.

DARBOTVARKĖ:

1. Dėl bendruomenės atstovo atrankos į Materialinės paramos teikimo komisijos (toliau – Komisija) sudėtį.

1. SVARSTYTA. Atstovo į Komisijos sudėtį atranka.

Atrankos vykdytojos Gina Vilimaitienė ir Regina Procykienė organizavo bendruomeninių organizacijų ir (ar) religinių bendruomenių ir (ar) religinių bendrijų ir (ar) kitų nevyriausybinių organizacijų, dirbančių socialinėje, vaiko teisių, sveikatos apsaugos, užimtumo rėmimo ir teisinės pagalbos (konsultavimo) srityje, atstovų ir (ar) gyvenamosios vietovės bendruomenės narių ir (ar) seniūnaičių ir (ar) kitų suinteresuotų asmenų atranką į Komisijos sudėtį. Kvietimas deleguoti kandidatus į Komisiją (nuo 2022-02-04 iki 2022-02-16) buvo paskelbtas Klaipėdos miesto savivaldybės interneto svetainėje bei (2022-02-05) Klaipėdos dienraštyje.

Atrankos metu kandidatai, pateikę asmens tapatybę patvirtinantį dokumentą, prisistatę ir aptarę balsavimo procedūras, paprasta balsų dauguma turėjo išsirinkti 1 atstovą į Komisijos sudėtį. Klaipėdos miesto bendruomenių asociacijos valdybos narys Ruslan Schneiderat kandidatuoti atsisakė ir balsavo už likusius kandidatus. **„**Microsoft Teams“ programoje sukurta forma anoniminiam balsavimui.

Balsavimo rezultatai:

1. Klaipėdos krašto socialinių darbuotojų asociacijos pirmininkas Saulius Liekis – 33 %;

2. Religinės bendruomenės „Išganymo armija Lietuvoje“ socialinė pedagogė Solveiga Jusytė – 67 %.

NUTARTA.

Į Komisijos sudėtį išrinkta religinės bendruomenės „Išganymo armija Lietuvoje“ socialinė pedagogė Solveiga Jusytė.

Atrankos vykdytojai:

Socialinės paramos skyriaus Socialinių išmokų poskyrio vedėja Gina Vilimaitienė

Socialinės paramos skyriaus Socialinių išmokų poskyrio vyr. specialistė Regina Procykienė



**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2018 M. LAPKRIČIO 29 D. SPRENDIMO nR. t2-250 „DĖL MATERIALINĖS PARAMOS TEIKIMO KOMISIJOS SUDARYMO IR MATERIALINĖS PARAMOS TEIKIMO KOMISIJOS NUOSTATŲ PATVIRTINIMO“ PAKEITIMO**

2022 m. vasario 25 d. Nr. T1-33

Klaipėda

Vadovaudamasi Lietuvos Respublikos vietos savivaldos įstatymo 15 straipsnio 5 dalimi, 18 straipsnio 1 dalimi ir Materialinės paramos teikimo tvarkos aprašo, patvirtinto Klaipėdos miesto savivaldybės tarybos 2021 m. lapkričio 25 d. sprendimu Nr. T2-279 „Dėl Materialinės paramos įstatyme nenumatytais atvejais teikimo tvarkos aprašo patvirtinimo“, 114 punktu, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2018 m. lapkričio 29 d. sprendimą Nr. T2‑250 „Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo“ ir 1 punktą išdėstyti taip:

„1. Sudaryti šios sudėties Materialinės paramos teikimo komisiją:

Kazys Bagdonas, Klaipėdos miesto savivaldybės tarybos Sveikatos ir socialinių reikalų komiteto pirmininkas;

Kristina Gureckienė, Klaipėdos miesto savivaldybės administracijos Teisės skyriaus vyriausioji specialistė;

**Solveiga Jusytė, religinės bendruomenės „Išganymo armija Lietuvoje“ socialinė pedagogė;**

Audronė Liesytė, Klaipėdos miesto savivaldybės administracijos Socialinės paramos skyriaus vedėja;

Tomas Meškinis, asociacijos Vitės bendruomenės pirmininkas;

**Lina Murauskienė, Klaipėdos miesto savivaldybės administracijos Socialinio būsto skyriaus vedėja;**

Rožė Perminienė, Klaipėdos miesto savivaldybės administracijos Sveikatos apsaugos skyriaus vedėja;

~~Viktorija Petkė, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Klaipėdos apskrities vaiko teisių apsaugos skyriaus vyriausioji specialistė;~~

Deividas Petrolevičius, Klaipėdos miesto savivaldybės administracijos vyriausiasis patarėjas;

Jurijus Šeršniovas, Klaipėdos miesto savivaldybės tarybos Sveikatos ir socialinių reikalų komiteto narys;

Gina Vilimaitienė, Klaipėdos miesto savivaldybės administracijos Socialinės paramos skyriaus Socialinių išmokų poskyrio vedėja.“

2. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Socialinių išmokų poskyrio vyriausioji specialistė

Regina Procykienė, tel. 39 10 65

2022-02-22